**ПС ОЕБС**

**Београд, 6-10.јул 2011.године**

**Саопштење за јавност**

**Парламентарна скупштина ОЕБС-а одобрила мере за борбу против транснационалног криминала**

Бероград, 9. јул 2011.— Парлсментарци из више од педесет земаља данaс су одобрили мере које имају за циљ јачање координације између законодавних тела у интернационалној борби против организованог криминала.

Потпредседник Парламентарне скупштине ОЕБС-а, Рикардо Миљори (Италија) је увео ову меру пошто је Италија последњих година била домаћин састанака Уједињених Нација и Парламентарне скупштине ОЕБС-а на ову тему.
Чланови су одобрили Резолуцију после дебате на пленарној седници у суботу, на заседању Парламентарне скупштине ОЕБС-а у Београду, које се завршава у недељу.

“Као и многи други актуелни изазови, кругови организованог криминала су сада интернационалне банде које не поштују наше законе, a камоли националне границе. Да бисмо се што ефикасније борили против транснационалних криминалних банди, парламенти треба да сарађаују када се израђују нацрти националног законодавства на ову тему, изјавио је потпредседник Миљори.

Ова мера захтева да парламенти ојачају законодавство које се бори против организованог криминала и које захтева хармонизацију домаћих закона. Ова мера се такође односи на потребу за сарадњом између ОЕБС-ове базе у Бечу и канцеларије Уједињених нација за дрогу и криминал.

Одбор за политичка питања и безбедност је у петак усвојио посебну резолуцију на тему националних мањина коју је поднео Миљори, изразивши наду да ће парламенти проучити да ли је њихово законодавство компатибилно са принципима Болзано препорука из 2008, које укључују поштовање права мањина и избегавање масовног преношења држављанства мањинама које живе у иностранству.

Обе резолуције биће укључене у Београдску декларацију, а чланови ће гласати у недељу на пленарном заседању. Београдска декларација изражава заједничку вољу Парламентарне скупштине и помаже обликовању ОЕБС-ове националне политике.

Парламентарна скупштина ОЕБС-а броји 320 парламентараца из 55 земаља Европе, Централне Азије и Северне Америке. Скупштина обезбеђује форум за парламентарну дипломатију, надгледа изборе, оснажује интернационалну сарадњу да би подржала приврженост у сферама политике, безбедности, економије, животне средине и људских права.

**Контакт за медије:**

Нил Сајмон (Neil Simon), Одељење за комуникације, neil@oscepa.dk, +45 60 10 83 80